भैरव देवता भगवान शिव के रूद्र रूप है तथा उनके गणो में से एक है, वही वे माता भवानी के अनुचारी भी है. भैरव देवता को रात्रि का देवता भी कहा जाता है. हिन्दू धर्म ग्रंथो में भगवान शिव के दो रूपों का वर्णन मिलता है जिसमे भगवान शिव का एक स्वरूप जगत के रक्षक व् भक्तो को अभ्य देने वाले विश्वेशर के रूप में जाना जाता है तो दूसरा स्वरूप ठीक उसके विपरीत है. अपने दूसरे स्वरूप कालभैरव के रूप में भगवान शिव दुष्टो का संहार करते है उनका यह रूप अति विकराल और भयंकर है. भगवान भैरव के मुख्यतः आठ स्वरूप है, उनके इन आठो स्वरूपों को पूजने से वे अपने भक्तो पर प्रसन्न होते है तथा उन्हें अलग-अलग फल प्रदान करते है .आइये जानते है भगवान भैरव के इन आठ रूपों को.